(vovworld) – ຕອນເຊົ້າວັນທີ 15/07, ອົງການກວດກາລັດຖະບານໄດ້ຈັດພິທີປະກາດຂໍ້ຕົກລົງສ້າງຕັ້ງຄະນະຕ້ອນຮັບພົນລະເມືອງຂັ້ນສູນກາງ. ຄະນະຕ້ອນຮັບພົນລະເມືອງຂັ້ນສູນກາງມີໜ້າທີ່ແນະນຳໃຫ້ປະຊາຊົນປະຕິບັດການຮ້ອງທຸກ, ຮ້ອງຟ້ອງ, ສະເໜີແນະໃຫ້ຖືກຕາມລະບຽບການ, ຖືກກັບອົງການ, ສຳນັກງານ, ຫົວໜ່ວຍ, ສ່ວນບຸກຄົນທີ່ມີສິດແກ້ໄຂ. ກ່າວຄຳເຫັນທີ່ພິທີປະກາດ, ທ່ານຮອງນາຍົກລັດຖະມົນຕີຫວຽດນາມ ຫງວຽນຊວນຟຸກ ເນັ້ນໜັກວ່າ: ຕ້ອງປະຕິບັດວຽກງານຕ້ອນຮັບພົນລະເມືອງເປັນຢ່າງດີ ແມ່ນເພື່ອສະແດງໃຫ້ເຫັນທາດແທ້ລັດແມ່ນຂອງປະຊາຊົນ, ໂດຍປະຊາຊົນ, ເພື່ອປະຊາຊົນ, ເພີ່ມທະວີການພົວພັນລະຫວ່າງປະຊາຊົນກັບພັກ ແລະ ລັດ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ກ່າວວ່າ.
“ອົງການກວດກາລັດຖະບານຕ້ອງປະຕິບັດຢ່າງຖືກຕ້ອງກັບພາລະໜ້າທີ່ຂອງຄະນະຕ້ອນຮັບພົນລະເມືອງ. ຍົກສູງຄວາມຮັບຜິດຊອບ, ມາດຕະການປະຕິບັດງານ, ກຳລັງຄວາມສາມາດ. ຕ້ອງຈັດຕັ້ງການຕ້ອນຮັບພົນລະເມືອງຢ່າງລອບຄອບທີ່ຖ້ວນ, ພິເສດຕ້ອງເຄົາລົບ, ຮັບຟັງຄຳເຫັນຂອງປະຊາຊົນ; ຈັດຕັ້ງການຕ້ອນຮັບ, ຈຳແນກ, ແກ້ໄຂໃບຮ້ອງທຸກ, ຮ້ອງຟ້ອງ, ຂໍ້ສະເໜີແນະ, ການສ່ອງແສງຂອງປະຊາຊົນຢ່າງມີວິທະຍາສາດ ໂດຍສະເພາະແມ່ນບັນດາໃບຮ້ອງຟ້ອງທີ່ຍັງຄົງຄ້າງເປັນເວລາຍາວນານ. ນັບແຕ່ວັນທີ 15/07, ສະເໜີໃຫ້ບັນດາທ້ອງຖິ່ນໃນທົ່ວປະເທດ ກໍ່ຕ້ອງສ້າງຕັ້ງຄະນະຕ້ອນຮັບພົນລະເມືອງຄືດັ່ງກົດໝາຍວ່າດ້ວຍການຕ້ອນຮັບພົນລະເມືອງທີ່ມີຜົນບັງຄັບໃຊ້”.